Բարբարա Թաքման

Բարբարա Վերթհայմ Թաքման (, ), ամերիկացի գրող և պատմաբան։
Պուլիցերյան մրցանակի կրկնակի դափնեկիր է. Օգոստոսյան թնդանոթներ (1963, բեսթսելլեր` Առաջին համաշխարհային պատերազմի նախադրյալների մասին) և «Սթիլուելն ու ամերիկյան փորձը Չինաստանում, 1911-1945» (1972, Ժոզեֆ Սթիուելի կենսագրությունը) գրքերի համար։

Կենսագրություն 
Բանկիր Մորիս Վերթհայմի և նրա առաջին կնոջ` Ալմա Մորգենթաուի աղջիկն է։ Օսմանյան կայսրությունում Վուդրո Վիլսոնի դեսպան Հենրի Մորգենթաու ավագի թոռն է։ Նրա հայրը ԱՄՆ-ի գոյություն ունեցող ամսագրերից հնագույն` 1865 թվականին հիմնադրված «The Nation»-ի սեփականատերն էր, Հրեական համաշխարհային վեհաժողովի նախագահը, հայտնի կոլեկցիոներ և «Գիլդիա» թատրոնի հիմնադիրը։

Երիտասարդ տարիներին Վերթհայմը հետաքրրքվում էր Լյուսի Ֆիչ Պերկինսոնի, Ջորջ Հենթիի, Ջեյմս Վոլֆի գրքերով և Ալեքսանդր Դյումայի պատմավեպերով։ Սովորել է Ուոլդեն մասնավոր դպրոցում, Մանհեթենում։ 1933 թվականին արվեստի բակալավրի դիպլոմ է ստացել Քեմբրիջի Ռեդքլիֆ քոլեջում (1999 թվականից մտնում է Հարվարդի համալսարանի կազմի մեջ), որտեղ պատմություն և գրականություն է ուսումնասիրել։ 

Ավարտելուց հետո աշխատել է Նյու Յորքի Խաղաղօվկիանոսյան հետազոտությունների ինստիտուտում` 1934-1935 թվականներին մեկ տարի անցկացնելով Տոկիոյում և մեկ ամիս` Չինաստանում` նախքան Անդրսիբիրյան մայրուղով, Մոսկվայով և Փարիզով ԱՄՆ վերադառնալը։ Նա նաև եղել է «The Nation» թերթի թղթակիցը Իսպանիայի քաղաքացիական պատերազմից, այցելել է Վալենսիա և Մադրիդ:

Դրանից հետո նա գրել է իր առաջին` «The Lost British Policy: Britain and Spain Since 1700» գիրքը, որը հրատարակվել է 1938 թվականին։ Երկրորդ համաշխարհային պատերազմի տարիներին Թաքմանն աշխատել է Ռազմական տեղեկատվության գրասենյակում։ Պատերազմից հետո Թաքմանը երեխաներ է դաստիարակել` բազային հետազոտություններ հավաքելով իր աշխատության համար, որը հրատարակվել է 1956 թվականին, «Bible and Sword: England and Palestine from the Bronze Age to Balfour» գրքի տեսքով։ 

1980 թվականին ընտրվել է որպես Ջեֆերսոնի դասախոսությունների դասախոս։

1940 թվականից ամուսնացած է եղել Լեսթեր Թաքմանի (1904-1997) հետ, որը բժիշկ էր, հետազոտող և բժշկական գիտությունների պրոֆեսոր։ Զույգն ունեցել է երեք դուստր, որոնցից մեկը Ջեսիկա Մեթյուն է։

Բարբարա Թաքմանը մահացել է 1989 թվականի փետրվարի 6-ին, Կոնեկտիկուտ նահանգի Գրինվիչ քաղաքում։

Գրքեր 
 Европа перед катастрофой. 1890—1914 = The Proud Tower: A Portrait of the World Before the War, 1890–1914. — Аст, 2016. — 640 с. — ISBN 978-5-17-098818-1.
 The March of Folly: From Troy to Vietnam / By Barbara W. Tuchman (New York: Knopf, 1984).

Ծանոթագրություններ 

Պուլիտցերյան մրցանակակիրներ
Ամերիկացի լրագրողներ
Ամերիկացի գրողներ
Ամերիկացի կին լրագրողներ
Արվեստի և գրականության ամերիկյան ակադեմիայի անդամներ
Կին ռազմական թղթակիցներ
Ամերիկացի կին գրողներ
Ռազմական թղթակիցներ
Կին կենսագիրներ
Ամերիկացի ոչ գեղարվեստական գրողներ
Ամերիկացի կենսագիրներ
Գրողներ այբբենական կարգով
Ամերիկացի պատմաբաններ
Հրեա պատմաբաններ
20-րդ դարի ամերիկացի կին գրողներ